1993-tól kezdődően kilenc éven át volt válogatott, ezalatt 19 mérkőzésen jutott szerephez, ezeken két gólt szerzett címeres mezben. Debütálására az 1993-as Copa América csoportkörében, az amerikaiak ellen került sor. Tagja volt az uruguayiak 2002-es világbajnokságra nevezett keretének, de pályára nem lépett a tornán. Utolsó válogatott mérkőzését 2002 májusában játszotta Kína ellen.